google/wiki40b huggingface dataset:
गुरवलिया बाजार

गुरवलिया बाजार या गुरवलिया गाँव उत्तर प्रदेश के कुशीनगर जिले के तमकूही राज तहसील में स्थित है। यह तमकूही राज के उपजिलीय मुख्यालय से 13 किलोमीटर तथा कुशीनगर जिला मुख्यालय से 24 किलोमीटर  दूरी पर है। 2011 की जनगणना के अनुसार यहाँ की जनसंख्या 5,725 है। यहाँ 879 घर हैं। 
कुशीनगर जिले का सबसे बड़ा गाँव गुरवलिया बाजार है। यह रावण संहिता के लिए प्रसिद्ध है। इसका ब्लाक फाजिलनगर है। इसका पोस्ट आफिस गुरवलिया बाजार मे ही है। इसका पिन कोड 274302 है। इस गाँव मे सबसे ज्यादा विद्यालय है।
गुरवलिया बाजार विश्व प्रसिद्ध ज्योतिष बागीश्वरी पाठक का  जन्म-स्थान है । वर्तमान में पं. कामाख्या प्रकाश पाठक के घर सतयुग कालीन दुर्लभ हस्त लिखित रावण संहिता विद्यमान है। बताया जाता है कि यह ग्रंथ पं. पाठक के पिता स्वर्गीय बागीश्वरी पाठक को उनके अग्रज ननकू पाठक ने प्रदान किया था।
गुरवलिया शिक्षा के क्षेत्र में उभर रहा है एवं यह शिक्षा का बहुत बड़ा केंद्र बन चूका है |
यहाँ १ डिग्री कॉलेज २ इंटरमीडिएट कॉलेज एवं ३ पब्लिक स्कूल स्थापित है |
वागीश्वरी रामबासी पी जी कॉलेज , श्री अन्नपूर्णा इंटर कॉलेज एवं SP  पब्लिक स्कूल जैसे प्रसिद्ध शैक्षिक संसथान यहाँ स्तिथ है |इसी गाँव के प्रधानाचार्य डा शक्ति प्रकाश पाठक शिक्षण के क्षेत्र में योगदान देने हेतु मुख्यमंत्री द्वारा पुरस्कार प्राप्त हुआ है |
नाजम-उड़-दीं खान

नाजम-उड़-दीं खान एक राजनीतिज्ञ है पाकिस्तान के राष्ट्रीय विधानसभा में | वह NA-33 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त के लिए |
बनारस विद्रोह

वह 16 अगस्त 1781 का दिन था। अचानक पूरी काशी नगरी में बिजली की भांति यह खबर फैल गई कि ईस्ट इंडिया कम्पनी के अंग्रेज अफसर वारेन हेस्टिंग्स ने काशी नरेश महाराज चेत सिंह को उनके शिवाला स्थित राजमहल में बंदी बना लिया है। कारण था, हेस्टिंग्स की घूस-खोरी। यह अंग्रेज उन दिनों दोनों हाथों से भारतीय नरेशों से रिश्वत वसूलने के लिए बदनाम था। महाराज चेत सिंह से भी इसने झूठे दोष मढ़कर 50 लाख रुपए जुर्माने के नाम पर वसूलने चाहे, जिसे उन्होंने देने से इनकार किया तो हेस्टिंग्स 4 कम्पनी सेना सहित 14 अगस्त को काशी आ धमका और वहां माधोदास सातिया के बाग में पड़ाव डाला, जोकि गोला दीनानाथ के सन्निकट था। उसे कलकत्ते से नदी के रास्ते काशी आने में एक महीने से अधिक समय लगा। वह कलकत्ता से 5 जुलाई को चला था। 16 अगस्त को उसने चेत सिंह को बंदी बना लिया। वहीं काशीवासी प्रलयंकर भगवान विश्वेश्वर विश्वनाथ के ऐसे भक्त थे जो गोमांस भक्षक अंग्रेजों को सबक सिखाना जानते थे।
हजारों काशीवासियों ने जो भी हथियार हाथ लगा वह लेकर वारेन हेस्टिंग्स और उसकी सेना की घेराबंदी कर ली। अंग्रेज असावधान थे और घमण्ड में चूर थे। काशी की जनता ने लगातार 4 दिन तक अंग्रेजों से भीषण युद्ध किया, जिसमें सैकड़ों अंग्रेज काट डाले गए। हेस्टिंग्स के होश उड़ गए और उसे अपनी जान के लाले पड़ गए। तब उसने कोट-पैण्ट-टोप दूर फेंककर स्त्री वेश पहना और जनानी सवारी की तरह एक पर्देदार पालकी में जा बैठा। उस पालकी को ढोने वालों को कहा गया कि "बीबी जी देवी-दर्शन के लिए विंध्याचल देवी के दर्शनार्थ जा रही हैं।" इस तरह छलपूर्वक जनाने वेश में हेस्टिंग्स चुनार आया और वहां से पुन: जल मार्ग से ही कलकत्ता कूच कर गया। चेत सिंह काशी के जन-बल सहित अंग्रेजों पर भारी पड़े और जनता ने ही उन्हें शिवाला के महल से मुक्त कराया। तभी से उस ऐतिहासिक विजय की स्मृति में काशीवासी ये पंक्तियां कहने लगे-
"घोड़े पर होदा, हाथी पर जीन,
काशी से भागा, वारेन हेस्टीन।।"
अर्थात् कि भयभीत वारेन हेस्टिंग्स को काशी से भागते समय ऐसी घबराहट हुई कि हाथी का हौदा उसने रखवाया घोड़े पर और घोड़े की जीन कसवाई हाथी पर और काशी से भाग निकला।
बेगूसराय (धारावाहिक)

कहानी

यह काल्पनिक कहानी बेगूसराय नामक एक स्थान की है, जहाँ फूलन ठाकुर और उसका परिवार रहता है। पूनम और प्रियोम एक दूसरे से प्यार करते रहते हैं, लेकिन प्रियोम के पिता लाखन से पूनम की शादी करा देते हैं। इसके बाद प्रियोम क्रोध में पैसे का लालच दे कर बिंदिया से शादी करने का नाटक करता है। बाद में प्रियोम की मौत हो जाती है।
भाषा की राजनीति

भाषा की राजनीति करने वाले लोग भाषाई मतभेद उत्पन्न कर उसका राजनीतिक लाभ उठाते हैं। सामान्यतः भाषा की राजनीति राजनेताओं द्वारा की जाती है। जिसमें कई नेता चाहे वे किसी अन्य भाषा में आम तौर पर बात करते हों, लेकिन जनता के सामने उनकी भाषा में बात करते हैं, जिससे जनता को विश्वास हो कि वह नेता उन्हीं का है। इस तरह का कार्य नेता अपना रिश्ता जनता से जोड़ने के लिए करते हैं। इसके अलावा भी कई प्रकार से भाषा की राजनीति की जाती है।

आधिकारिक भाषा

किसी भी देश में उसकी भाषा के संरक्षण और विकास के लिए यह आवश्यक है कि उसी भाषा में सरकार कार्य करे और सभी सुविधाओं को भी उसी भाषा में प्राप्त किया जा सके। इस कारण हर देश में आधिकारिक भाषा चुना जाता है। जिससे उसी भाषा में सरकार कार्य कर सके। यह भाषा उस देश में सबसे अधिक लोगों द्वारा बोली, समझी जाती है या उस देश में निर्मित भाषा होती है। लेकिन कुछ देशों में एक से अधिक भाषाओं के बोले और समझे जाने व कई भाषाओं का जन्म स्थान होने के कारण आधिकारिक भाषा चुनने में समस्या उत्पन्न होती है।
यदि कोई ऐसे देश की सरकार अपने देश की किसी भाषा को आधिकारिक भाषा बना ले तो विपक्ष में, मुख्य रूप से दूसरे भाषी क्षेत्रों में रहने वाले राजनीतिक दल इसका विरोध करते हैं। जिससे दूसरे भाषी लोग विपक्ष को आने वाले चुनाव में मत दे सकें। अपने चुनावी कार्यक्रमों में भी इसे ही मुद्दा बनाते हैं, जिससे इस बात को कोई न भूले और मुद्दे को और भी गंभीर बनाया जा सके।

राष्ट्रीयता

कई भाषाएँ राष्ट्र से जुड़ी होती हैं। अपने आप को देश से जुड़ा दिखाने और मातृ भूमि से प्रेम दिखाने के लिए भी कई लोग उस देश से जुड़ी भाषा बोलते हैं और उसका प्रचार करते हैं। यह अपने देश की भाषा के संरक्षण के लिए भी आवश्यक है और उस भाषा को बोलने वाले लोगों का इससे समर्थन और सहायता भी प्राप्त होता है।
ततार भाषा

यह विश्व की एक प्रमुख भाषा है |
(हिंदी भाषा) ब्राम्हण समाज
पाप (पोलैंड की समाचार संस्था)

यह पोलैंड की एक प्रमुख समाचार संस्था है |
भाई महावीर

डॉ भाई महावीर (३० अक्टूबर १९२२ – ३ दिसम्बर २०१६) एक भारतीय राजनेता थे जो अप्रैल १९९८ से मार्च २००३ की अवधि में मध्य प्रदेश के राज्यपाल थे। वह राष्ट्रीय स्वयंसेवक संघ (आरएसएस) के प्रचारक थे तथा भारतीय जनसंघ और भारतीय जनता पार्टी के नेता। उन्होंने कई पुस्तकों की रचना की है। राज्यपाल बनाए जाने के पहले वे दो बार राज्यसभा के सदस्य थे। उन्होने अर्थशास्त्र में एमए और पीएचडी किया था और दिल्ली विश्वविद्यालय से एलएलबी का अध्ययन किया।
भाई महावीर आर्य समाज के मिशनरी और हिन्दू महासभा के नेता भाई परमानन्द के सुपुत्र थे। वह आर्य समाज पृष्ठभूमि के साथ बड़े हुए और लाहौर के दयानन्द एंग्लो-वेदिक कॉलेज में अध्ययन करने गए।
कलाहांडी

अमाथागुडा

अमाथागुडा किला तेल नदी के दाएं तट पर स्थित है। यह क्षतिग्रस्त किला कितना पुराना है और कब बना था, इस बारे में जानकारी उपलब्ध नहीं है। लेकिन इसकी स्थिति देखकर इतना जरूर कहा जा सकता है कि इसका अपने काल में बहुत अधिक सामरिक महत्व रहा होगा। किले के निकट ही तेल नदी पर एक पुराना पुल बना है। पुल से कुछ मीटर दूर एक नया पुल है जिसका एक हिस्सा 1977 में तेल नदी में आने वाली बाढ़ से बह गया था।

असुरगढ़ किला

असुरगढ़ के बाहरी हिस्से में स्थित इस किले के बारे में कहा जाता है कि एक जमाने में यह गोसिंहा दैत्य का निवास स्थल था। इस असुर के कारण ही इस स्थान का नाम असुरगढ़ पड़ा था। त्रिभुजाकार में बना यह किला वर्तमान में क्षतिग्रस्त अवस्था में है। इसके पूर्वी द्वार पर देवी गंगा को समर्पित एक मंदिर बना हुआ है। इसी प्रकार अन्य द्वारों पर काला पहाड़, वैष्णवी और बुद्धराजा को समर्पित मंदिर बने हुए हैं। किले के भीतर देवी डोकरी मंदिर है। देवी डोकरी किले की मुख्य देवी है। असुरगढ़ जिला मुख्यालय भवानीपटना से 35 किलोमीटर की दूरी पर है।

श्री रामकृष्ण आश्रम

यह आश्रम कालाहांडी के मदनपुर-रामपुर ब्लॉक में स्थित है। आश्रम में रामकृष्ण परमहंस और उनकी पत्‍नी शारदामनी देवी व स्वामी विवेकानंद के विचारों की शिक्षा दी जाती है। आश्रम में बताया जाता है कि किस प्रकार मोक्ष प्राप्त किया जाए और जनसमुदाय के कल्याण हेतु किस प्रकार कार्य किया जाए। आश्रम दो हिस्सों में बंटा हुआ है। मुख्य आश्रम में एक मंदिर, आदिवासी छात्रों का हॉस्टल, वृद्धाश्रम, डिस्पेंसरी, पुस्तकालय और साधुओं और कर्मचारियों के लिए कमरे बने हुए हैं। आश्रम ध्यान लगाने के लिए एक आदर्श स्थान है।

जूनागढ़

कालाहांडी से 26 किलोमीटर दूर स्थित जूनागढ़ एक जमाने में कालाहांडी रियासत की राजधानी थी। यह स्थान अपने किले और मंदिरों के लिए खासा चर्चित है। यहां के मंदिरों में उडिया भाषा में अनेक अभिलेख खुदे हुए हैं। सती स्तंभ यहां का मुख्य आकर्षण है। जूनागढ़ राउरकेला से 180 किलोमीटर दूर है और भुवनेश्वर में यहां का करीबी एयरपोर्ट है।

बेलखंडी

यह स्थान तेल और उत्तेई नदी के संगम पर स्थित है। यह स्थान धार्मिक गतिविधियों के साथ-साथ पुरातत्व की दृष्टि से भी महत्वपूर्ण है। यहां होने वाली खुदाई से 12वीं शताब्दी की एक इमारत का पता चला है। साथ ही सप्‍त मातृका और उमाशंकर महेश्वर की प्रतिमाएं भी प्राप्त हुई हैं। इस स्थान से प्राप्त अनेक बहुमूल्य और प्राचीन वस्तुओं को मंदिर परिसर के साथ बने एक संग्रहालय में रखा गया है। बेलखंडी भवानीपटना से 67 किलोमीटर की दूरी पर है।

अंपानी

जिला मुख्यालय से 77 किलोमीटर दूर स्थित अंपानी हिल्स से प्रकृति के सुंदर नजार देखे जा सकते हैं। यहां का जंगली वातावरण पर्यटकों को काफी लुभाता है। यहां की हलादीगुंदी घाटी पहाड़ियों की सुंदरता को और बढ़ा देती है। हिरण, सांभर, पेंथर आदि जानवरों को यहां उन्मुक्त विचरण करते हुए देखा जा सकता है। अंपानी से 5 किलोमीटर दूर स्थित गुडाहांडी में प्रागैतिहासिक कालीन गुफाओं को देखा जा सकता है।

फुरली झरना

यह खूबसूरत झरना भवानीपटना से 15 किलोमीटर की दूरी पर स्थित है। 30 फीट की ऊंचाई से गिरते इस झरने का जल बेहद आकर्षक प्रतीत होता है। झरने के चारों तरफ की हरियाली इसे पिकनिक के लिए एक बेहतरीन जगह बनाती है।
महर्षि दुर्वासा

हिंदूधर्म में, दुर्वासा एक ऋषि हैं, जो अत्रि और अनसुइया की संतान थे। दुर्वासा शिव के अवतार माने जाते हैं। दुर्वासा अपने क्रोध के कारण मशहूर थे। उन्होंने अपने शाप से कई लोगों की जिंदगी तबाह कर दी. इसलिए वे जहां कहीं जाते थे लोग, देवता की तरह उनका आदर करते थे। महाकवि कालिदास की महान रचना अभिज्ञान शाकुंतलम में उन्होंने शकुंतला को शाप दिया था कि उसका प्रेमी उसे भूल जाएगा जो सच साबित हुआ।

अंबरीश से भेंट

श्रीमद भागवत में अंबरीश के साथ दुर्वासा के झगड़े की कहानी बहुत ही प्रसिद्ध है। अंबरीश भगवान विष्णु का महान भक्त था और सच बोलता था। अंबरीश ने अपने राज्य की सुख, शांति और समृद्धि के लिए पूरी श्रद्धा से एक यज्ञ कराया. एकबार, अंबरीश ने एकादशी का व्रत किया। जिसमें एकादशी को व्रत की शुरूआत होगी और द्वादशी को व्रत तोड़ा जाता है। व्रत तोड़ने के बाद साधुजनों को भोजन कराना होता है। द्वादशी को जब व्रत तोड़ना करीब आया तो अंबरीश के घर दुर्वासा पधारे. अंबरीश ने दुर्वासा का सादर स्वागत किया। अंबरीश ने उन्होंने भोजन करने के लिए आग्रह किया। दुर्वासा ने अंबरीश का आग्रह स्वीकार कर लिया और कहा कि जब तक वो नदी से स्नान करके नहीं आते तब तक वो व्रत नहीं तोड़े. काफी समय बीत गया, लेकिन दुर्वासा नहीं आए. अंबरीश को ब्रत तोड़ना था। गुरु वरिष्ठ के आग्रह पर अंबरीश ने तुलसी के दल से उपवास तोड़ा और ऋषि की प्रतीक्षा करने लगे. दुर्वासा को लगा की अंबरीश ने उनके आये बिना व्रत तोड़कर उनका अपमान किया। गुस्साये दुर्वासा ने अपने जटा से एक राक्षस पैदा किया और उसे अंबरीश को मारने को कहा. उसी समय भगवान नारायण के सुदर्शन चक्र ने राक्षस का वध कर दिया और अंबरीश की रक्षा की. इसके बाद सुदर्शन चक्र दुर्वासा का पीछा करने लगा. भय से कातर दुर्वासा ने पहले ब्रह्मा और फिर शिव के पास अपनी रक्षा के लिए गया। दोनों ने दुर्वासा को बचाने में अपनी असमर्थता जताई और कहा कि वो अंबरीश से क्षमा मांगे. दुर्वासा ने ऐसा ही किया। अंबरीश ने भगवान विष्णु को याद किया और उनसे दुर्वासा की रक्षा के लिए प्रार्थना की. हालांकि शिव पुराण में कहानी थोड़ी भिन्न है। शिव पुराण के अनुसार, अंबरीश ने दुर्वासा को भोजन कराने से पहले व्रत तोडकर दुर्वासा का अपमान किया। इसलिए दुर्वासा ने अंबरीश को मारने का निर्णय कर लिया। अंबरीश को बचाने के लिए सुदर्शन चक्र उत्पन्न हुआ। लेकिन दुर्वासा के रूप में साक्षात शिव को पाकर वह रुक गया। उसी समय आकाशवाणी हुई. नंदी ने कहा, कि अंबरीश की परीक्षा लेने स्वयं शिव आए हैं इसलिए वह उनसे माफी मांग ले. अंबरीश ने ऐसा ही किया और दुर्वासा ने उसे आशीर्वाद दिया.
फोनियो

यह पश्चिम अफ्रीका में उगाया जाने वाला अन्न है, इसकी एक नस्ल भारत में भी खासी पहाडियों में उगाई जाती है, यह बहुत महीन दाने वाली फसल है | यह दीजित्रा कुल का पादप है

सफ़ेद फोनियो

इसका उत्पादन अधिक होता है, सभी मोटे अन्न (वास्तव में उनके दाने महीन होते है, यह सिर्फ़ नाम की सुविधा है) में इसके दाने सबसे सूक्ष्म होते है, दक्षिण सूडान तथा इथोपिया का यह प्रमुख अन्न है |इसमे कई गुण है यह कुपोषण से लड़ने, बंजर भूमि का प्रयोग करने हेतु बहुत उत्तम है पोषक होने के साथ ही यह मात्र ६-८ हफ्ते में पक कर तैयार होने वाली फसल है, सूखे इलाको हेतु जहां वर्षा कम तथा अनियमित होती है यह एक वरदान है | इस से दलिया, ब्रेड तथा बीयर बनते है। गिनी तथा टोगो में इसे बड़े पैमाने पे उगाते है |

दाना महीन होने के चलते इस से छिलका अलग करना बहुत कठिन होता है, लेकिन हाल ही में इस हेतु एक सरल मशीन का आविष्कार हो गया है,

काला फोनियो

दूसरी नसल नाइजीरिया,बेनिन, टोगो में उगाते है

रैशन

भारत में खासी पहडिया मेघालय में उगाते है

बाहरी कडिया

1. http://books.nap.edu/openbook.php?record_id=2305&page=59
2 http://fonio.cirad.fr/en/index.html 3. http://www.bioline.org.br/request?jb03109
अमोनिया

उपयोग

यूरिया, अमोनियम सल्फेट, अमोनियम फास्फेट, अमोनियम नाइट्रेट आदि रासायनिक खादों को बनाने में अमोनिया का उपयोग किया जाता है। बड़े पैमाने पर नाइट्रिक एसिड तथा सोडियम कार्बोनेट के निर्माण में इसका उपयोग किया जाता है। बर्फ बनाने के कारखाने में शीतलीकारक के रूप में अमोनिया का उपयोग किया जाता है। प्रयोगशाला में प्रतिकारक के रूप में इसका उपयोग किया जाता है। लिकर अमोनिया का उपयोग कपड़ों से तेल ग्रीज आदि के दाग को छुड़ाने के लिए किया जाता है। अमोनियम कार्बोनेट बनाने में इसका उपयोग किया जाता है। अपने अत्यधिक उपयोग के कारण पूरी दुनिया में इसका व्यापक पैमाने पर उत्पादन होता है। २००४ में पूरे विश्व में इसका आनुमानिक उत्पादन १० करोड़ ९० लाख टन हुआ था। २००६ में इसका उत्पादन लगभग १४ करोड़ ६५ लाख टन हुआ है। अमोनिया उत्पादन में भारत का स्थान चीन के बाद द्वितीय है। ये दोनों देश विश्व उत्पादन का क्रमशः २८.४% तथा ८.६% उत्पादित करते हैं। रूस ८.४% तथा संयुक्त राज्य अमेरिका ८.२% के उत्पादन के साथ तीसरे और चौथे स्थान पर हैं। कुल उत्पादन के ८०% का उपयोग उर्वरक बनाने के लिए होता है। नाइट्रीकरण की प्रक्रिया द्वारा कुछ सजीवों में वायुमंडलीय नाइट्रोजन से अमोनिया का निर्माण होता है।
किसी उद्योग या अमोनिया टैंक से अमोनिया का रिसाव होकर यदि अचानक अमोनिया वातावरण में फैल जाए तो आँख तथा चेहरे को काफी अधिक पानी के द्वारा धोना चाहिए। अमोनिया जल में अति विलेय है इसलिए चेहरे को जल से धोने से यह घुलकर अलग हो जाती है।
नरसिंहवर्मन २

अरबों के आक्रमण के समय पल्लवों का शासक नरसिंह वर्मन द्वितीय था। उसने 'राजासिंह'(राजाओं में सिंह), 'आगमप्रिय'(शास्त्रों का प्रेमी) और शंकर भक्त (शिव का उपासक) की उपाधियां धारण की। उसने कांची के कैलाश मंदिर का निर्माण करवाया और जिसे राजसिद्धेश्वर मंदिर भी कहा जाता है इसी मंदिर के निर्माण से द्रविड़ स्थापत्य कला की शुरुआत हुई। (महाबलीपुरम में शोर मंदिर)
कांची के कैलाश मंदिर में पल्लव राजाओं और रानियों की आदमकद तस्वीरें लगी हैं
दसकुमारचरित के लेखक दण्डी नरसिंह वर्मन द्वितीय के दरबार में रहते थे
विज्ञान एवं प्रौद्योगिकी २०१०

इन्हें भी देखें- भारत 2010 विज्ञान एवं प्रौद्योगिकी 2010 साहित्य संगीत कला 2010 खेल जगत 2010

जून

देखें जून २०१०
पश्चिमी ऑस्ट्रेलिया

पश्चिमी ऑस्ट्रेलिया में ऑस्ट्रेलिया के एक प्रांत है। इसकी राजधानी शहर पर्थ है। 2007 के आकड़ों के अनुसार पश्चिमी ऑस्ट्रेलिया की जनसंख्या 21,05,783 है। जिसमें से 1554769 (74%) पर्थ महानगरीय क्षेत्र में रहते हैं। राज्य 1829 में एक ब्रिटिश उपनिवेश के रूप में शुरू हुआ था। बहरहाल, ण्युन्गह् आदिवासी लोग वहाँ कई शताब्दियों के लिए है कि समय से पहले रहते थे। कई दशकों के लिए, जनसंख्या काफी बढ़ने नहीं दिया. लेकिन 1892 में सोने की खोज की थी और 1893 कल्गूर्लिए और कूल्गर्डिए में।
आज, पश्चिमी ऑस्ट्रेलिया की अर्थव्यवस्था मुख्यतः खानों पर आधारित में। निर्यात वस्तुओं का उत्पादन कर सकते हैं कि राज्य की विविधता अर्थव्यवस्था बहुत भी जब वहाँ विशेष वस्तुओं की दुनिया की कीमतों में अस्थिरता है स्थिर है अभिप्रेत में। यह गेहूं के एक उच्च निर्यातक और भी जौ, मटर, ऊन, भेड़ का बच्चा और मांस का उत्पादन होता में। शराब उत्पादन और पर्यटन को भी महत्वपूर्ण विशेषताएँ में।
ब्राजीलियन हीमरेजिक ज्वर

ब्राजीलियन हीमरेजिक ज्वर एक विषाणु है।
नंदवल

नंदवल(Nandwal), थाना बौण्डी, तहसील कैसरगंज, जिला बहराइच में स्थित एक विकासशील सांस्कृतिक गांव है। यहां सामाजिक कार्य विकास के अंतर्गत विभिन्न संस्थाएं जैसे प्राथमिक बालक व बालिका विद्यालय, माध्यमिक विद्यालय, व सचिवालय का गठन आदि कई कार्य सरकार द्वारा कराये गये हैं साथ ही नंदवल की विशेष पहचान रखने वाले नंदवल मठ , हनुमान मंदिर (बंदरवा बाबा),राम जानकी मंदिर (ठाकुरद्वारा ) ,जागेश्वर पुरी विद्यालय, ओमकार नाथ इंटर कॉलेज, पारले किसान सेवा केन्द्र व नंदवल चौराहा बाजार आदि यहां के प्रमुख स्थल हैं।

 सांस्कृतिक कार्य के अंतर्गत यहां विभिन्न संस्थाएं उपस्थित हैं जैसे नव युवक दुर्गा पूजा समिति, कांवरिया समिति, हनुमान मंदिर स्थित रामलीला मंचन कार्यक्रम व मेला का आयोजन, नंदवल मठ स्थित यज्ञ उत्सव मेला का आयोजन, ठाकुरद्वारा में संचालित विभिन्न कार्यक्रम व साथ ही गाँव के अन्य कई मंदिरों में लगातार होते रहते कार्यक्रम नंदवल के सांस्कृतिक परिपक्वता को दर्शाते हैं।

सचिवालय का विवाद

हाल ही में नंदवल सचिवालय के पास की जमीन को लेकर वर्तमान प्रधान व पूर्व प्रधान समर्थकों में विवाद हो गया था। जिसमें कुछ उपद्रवों ने वहां पथराव व गोलीबारी शुरू कर दी थी,जिससे स्थिति बेकाबू होकर दंगा जैसा रूप धारण कर लिया था। जिसे कई थानों की पुलिस फोर्स को स्थिति को सामान्य बनाने के लिये लगाना पड़ाा था।
संलग्न

संलग्न का अर्थ है स्वयं की लग्न अर्थात् खुद की लगन सें,जो कार्य स्वंयभू होकर किया जाता हैं,खुद सें किया जाता हैं,खुद की लगन सें किया जाता हैं,उसे "संलग्न" कहते हैं।
यह शब्द हिंदी में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये हैं, आप इसमें अपने अनुसार फेर-बदल कर सकते हैं।
एजिथ्रोमाइसिन

एजिथ्रोमाइसिन एक कार्बनिक यौगिक है।
जटावर्मन् वीर पांड्य प्रथम

जटावर्मन् वीर पांड्य प्रथम (१२५३ - १२७५ ई.) ने प्रसिद्ध पांड्य नरेश जटावर्मन् सुंदर प्रथम (१२५१-१२६८ ई.) के राज्यकाल में दीर्घकाल तक संयुक्त उपराजा की भाँति राज्य किया। मारवर्मन् कुलशेखर प्रथम (१२६८-१३१०) भी वीर पांड्य के साथ पहले संयुक्त उपराजा और बाद में प्रमुख शासक के रूप मे सम्बंधित था।
वीर पांड्य के कुछ अभिलेख कांचीपुरम् और कोयंबटूर से भी उपलब्ध हुए हैं, लेकिन प्राय: वे तिन्नेवेल्लि, मथुरा, रामनाड और पुदुक्कोट्टै में मिलते हैं। उसके अभिलेखों में भी उल्लिखित हैं जिससे संभावना है कि उसने सुंदर पांड्य के राज्यकाल में उसकी ओर से अनेक अभियानों में भाग लिया। उसके अभिलेखों से ज्ञात होता है कि उसने कोंगु, चोल और लंका की विजय की; वडुग लोगों की पहाड़ी को नष्ट किया, गंगा और कावेरी के तट पर अधिकार किया, वल्लान् को पराजित किया और चिंदबरम् में पड़ाव डाला जहाँ उसने काडव से कर वसूल किया और उसका अभिषेक हुआ। इन उल्लेखों में से कई का रूप स्पस्ट नही है। लंका पर आक्रमण उसने लंका के एक मंत्री की प्रार्थना पर ही किया था। लंका के राजकुमार को पराजित कर और मारकर उसने दूसरे राजकुमार और मलय प्रायद्वीप के चंद्रभानु के एक पत्र को अपनी अधीनता स्वीकार करने पर बाध्य किया। उसके अभिलेखों से तत्कालीन शासनव्यवस्था पर प्रकाश पड़ता है, यथा, न्यायव्यवस्था और फाल द्वारा परीक्षा, सभा के भूमिप्रबंध और कर संबंधी अधिकार और कार्य, तथा प्रचलित सिक्के।
गोला-बारूद

मोटे तौर पर युद्ध में काम आने वाले बम, मिसाइल, बारूदी सुरंग तथा इसी प्रकार के अन्य साधनों को गोला-बारूद (Ammunition) कहते हैं।
मोहम्मद ज़ाहिर शाह

मोहम्मद ज़ाहिर शाह (محمد ظاهر شاه‎ 15 अक्टूबर 1914 – 23 जुलाई 2007) अफ़ग़ानिस्तान के अंतिम राजा थे जिन्होंने 8 नवंबर 1933 से 17 जुलाई 1973 तक शासन किया। यह काल अफ़ग़ानिस्तान के इतिहास में एक व्यावस्थित काल माना जाता है। इस दौर में उन्होंने अफ़ग़ानिस्तान का आधुनिकीकरण करने का प्रयास किया। इटली में चिकित्सा करा रहे शाह को गद्दी से उतार दिया गया और अफ़ग़ानिस्तान को गणतंत्र के रूप में स्थापित किया गया।
ऑल द बेस्ट (२००९ फ़िल्म)

कथानक

वीर कपूर (फ़रदीन ख़ान) एक संघर्षरत कलाकार है जो अपने रॉक समूह को अपनी ढुलमुल आर्थिक स्थिति के साथ एक दिन बड़ा बनाने के सपने देखता है। उसका कमाई का एकमात्र साधन ₹ 100,000 का जेब खर्च है जो उसके सौतेले भाई धरम कपूर (संजय दत्त) से उसे मिलता है, जिसके लिए वीर ने अपने बारे में उसे झूठ बोल रखा है कि वह विद्या (मुग्धा गोडसे) से विवाह कर रहा है जो कि उसकी एकमात्र गर्लफ्रैण्ड है। उसका दोस्त प्रेम चोपड़ा (अजय देवगन) है, जिसका जहानवी (बिपाशा बसु) के साथ विवाह हो चुका है।

टिकट खिड़की

फ़िल्म की शुरुआत औसत से कमजोर रही लेकिन बाद में सकारात्मक शब्द प्रयोग की वजह से फ़िल्म को लाभ हुआ। इसको २००९ की सफल फ़िल्म घोषित किया गया। फ़िल्म की उत्तरकृत्ति २०१३ में जारी होगी।

संगीत

फ़िल्म संगीत की रचना प्रीतम ने की है और गीत कुमार ने लिखा है।
विभवमापी (मापक उपकरण)

विभवमापी (potentiometer) एक विद्युत उपकरण है जो किसी परिपथ के दो बिन्दुओं के बीच विभवान्तर मापने के काम आता है। जब तक चल कुण्डली वोल्टमापी या आंकिक वोल्टमापी का विकास नहीं हुआ था, तब तक विभवमापी से ही विभवान्तर मापा जाता था। इसी लिए इसके नाम में 'मीटर' या 'मापी' आया हुआ है। विभवान्तर मापन की यह विधि सन् १८४१ में जोनन क्रिश्चियन पोगेनड्रॉफ द्वारा बतायी गयी थी। विभवमापी एक आदर्श वोल्टमीटर के कार्य करता हैं।

प्रत्यावर्ती धारा विभव मापी (Alternting Current Potentiometer)

दिष्ट धारा विभवमापी की भांति ही प्रत्यावर्त्ती धारा विभवमापी भी विभवांतर नापता है। दोनों प्रकार के यंत्रों में, अज्ञात विभावंतर को विभवमापी के मुख्य परिपथ के आंशिक विभवांतर से पूर्णतया संतुलित कर लिया जाता है, किंतु प्रत्यावर्ती धारा का विभवमापी में संतुलन से लाया हुआ विभव केवल परिमाण में ही बराबर नहीं होना चाहिए वरन् प्रावस्था (phase) में विपरीत दिशा में भी होना चाहिए और इसके लिए दो स्वतंत्र समंजन आवश्यक हैं। प्रत्यावर्ती धारा विभवमापी दो वर्गों में विभाजित किए जा सकते हैं जिन्हें हम ध्रुवीय (Polar) और निर्देंशांकी (Coordinate) कहते हैं।
हिन्दुस्तान ऐरोनॉटिक्स लिमिटेड

स्थापना

दिसम्बर, 1940 में भूतपूर्व मैसूर राजसी राज्य एवं असाधारण दूरद्रष्टा उद्यमी श्री सेठ वालचन्द हीराचन्द के सहयोग से बंगलौर में हिन्दुस्तान एयरक्राफ्ट लिमिटेड की स्थापना के साथ ही भारतीय वैमानिकी उद्यम का श्रीगणेश हुआ। मार्च, 1949 में भारत सरकार इसका हिस्सेदार बन गई और 1952 में इसका प्रबंधन अपने वश कर लिया। हिन्दुस्तान एयरक्राफ्ट लिमिटेड को एरोनाटिक्स इण्डिया लिमिटेड तथा विमान निर्माण डिपो, कानपुर के साथ समामेलित करते हुए 1 अक्टूबर, 1964 को हिन्दुस्तान एरोनाटिक्स लिमिटेड (एच ए एल) का गठन किया गया। आज भारत भर में एच ए एल की 16 उत्पादन इकाइयाँ एवं 9 अनुसंधान व विकास केन्द्र हैं। इसके उत्पाद-क्रम में देशीय अनुसंधान व विकास के अधीन 12 प्रकार के विमान एवं लाइसेंस के अधीन 13 प्रकार के विमान हैं। एच ए एल द्वारा अब तक 3300 से भी अधिक विमानों, 3400 से अधिक विमान-इंजनों का उत्पादन तथा 7700 से अधिक विमानों एवं 26,000 से अधिक इंजनों का ओवरहाल किया गया है।

आपूर्ति और सेवाएँ

एच ए एल की आपूर्तियाँ / सेवाएँ प्रमुख रूप से भारतीय रक्षा सेनाओं, तटरक्षक तथा सीमा सुरक्षा बल के लिए हैं। भारतीय विमान - वाहकों तथा राज्य सरकारों को भी परिवहन विमानों तथा हेलिकाप्टरों की पूर्ति की गयी है। कंपनी ने गुणवत्ता एवं किफायती दरों के माध्यम से 30 से अधिक देशों में निर्यात क्षेत्र में पदार्पण किया है।

नए शिखर

कंपनी वित्त वर्ष 2002-03 के दौरान 3120 करोड़ रुपए की कुल बिक्री एवं 103.89 करोड़ रुपए के निर्यात प्राप्त करके नए शिखर पर पहुँच गयी है।
१७६५ ईसा पूर्व

१७६५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७६५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दक्षिण एशियाई क्षेत्रीय सहयोग संगठन

सचिवालय

संगठन का संचालन सदस्य देशों के मंत्रिपरिषद द्वारा नियुक्त महासचिव करते हैं, जिसकी नियुक्ति तीन साल के लिए देशों के वर्णमाला क्रम के अनुसार की जाती है।
हरि निवास महल

हरि निवास महल भारत के जम्मू में एक महल है। इसके एक तरफ तवी नदी है और दूसरी तरफ त्रिकुटा पहाड़ियां है।

इतिहास

महल का निर्माण जम्मू और कश्मीर के अंतिम महाराजा हरि सिंह (1895 - 1961) के द्वारा 20 वीं शताब्दी में किया गया था, जो 1925 में अपने पुराने मुबारक मंडी महल से यहां आकर बस गए थे। यहां उन्होंने बंबई (अब मुंबई) जाने से पहले, कश्मीर में अपने प्रवास के अंतिम दिन बिताए।
ओसेती भाषा

ओसेती भाषा (Ирон æвзаг, इरोन ऐवज़ग) कॉकस क्षेत्र के ओसेतिया भूखण्ड में बोली जाने वाली एक पूर्वी ईरानी भाषा है। इसे लगभग पांच लाख लोग बोलते हैं।
दासबोध

दासबोध मराठी संत-साहित्य का एक प्रमुख ग्रंथ है। इसकी रचना 17वीं शताब्दी में महाराष्ट्र के तेजस्वी संत श्री समर्थ रामदास ने की। इस ग्रंथ का महाराष्ट्र में बहुत अधिक सम्मान है। हिंदी भाषा जाननेवाले श्रीरामचरित मानस को जितने आदर की दृष्टि से देखते हैं उतने ही आदर की दृष्टि से मराठी जाननेवाले दासबोध को देखते हैं। महाराष्ट्र का व्यक्तित्व गढ़ने में इस ग्रंथ का महत्व सर्वाधिक है।

परिचय

ऐसे निराले संत के उपदेश इस ग्रंथ में हैं। उनका जीवनदर्शन अत्यंत प्रौढ़, प्रांजल तथा सरल भाषा में इस ग्रंथ में प्रकट हुआ है। साधारण से साधारण व्यक्ति के लिए भी इसमें ग्रहण करने योग्य चीजें हैं और उच्च से उच्च अधिकारप्राप्त राजा, योगी, सिद्ध, साधक लोगों के लिए भी इसमें परमोपयोगी उपदेश हैं। इसे उन्होंने गुरुशिष्य-संवाद के रूप में रचा है। पूरा ग्रंथ "ओवी" नामक मराठी छंद में है। इसे उन्होंने 20 दशकों में विभाजित किया है। प्रत्येक दशक में नाम के अनुसार 10 समास हैं। एक समास में एक विषय वर्णित है। इस प्रकार संपूर्ण ग्रंथ में दो सौ विषय हैं। इन विषयों में जीवन की शायद ही कोई छटा छूटी हो। इनमें स्वार्थ है, परमार्थ है, अध्यात्म है, सामाजिक तथा वैयक्तिक गुण, अवगुण, शक्ति, अधिकार, आहार, विहार, विचार, व्यवहार सभी कुछ है। "अक्षर कैसा होना (लिखना) चाहिए" से लेकर "आत्मज्ञान कैसे प्राप्त हो सकता हैं" तक सभी विषयों पर ग्रंथ अनुभवसिद्ध पक्के विचार प्रस्तुत करता है। पूरे ग्रंथ में कुल 7751 ओवियाँ हैं।
हामा

हामा सीरिया के मध्य में स्थित एक प्रमुख नगर है। यह २0११ ई. में हुई अरब क्रांति के दौरान राष्ट्रपति बसर अल असद के खिलाफ विद्रोह करने वालों का एक प्रमुख केंद्र बन गया था।